
O Volapükaflens da vol lölik! 


Kritid pededieton ai famüle. Tü tim at famülans kolkömons odis 
dën, ed if no kanons kobön kodü fagots gretik u kods votik, kosädons ko ods 
medü bal milagas kaenava. 


Volapükaflens i binons limans famüla bevünetik. No binon famül 
gretik, ab binädon me mens, kels dalabons dini bal kobo. Löfons Volapüki, e 
bi löfons oni, neai kanons glömön utosi, kelosi edunon pük at love yels mödik. 


Balido, Volapük äbinon duin profetama. Ün tims vönik, mens 
komunik ikoslogons ai timüli jenava ven ökanoy kosädön ko ods da vol lölik 
medü pük bal. Mödikans isteifülons büo ad duinön profetami at, ab Volapük 
obsik äbinon jenöfo balid ad jenöfükön drimi. 


Telido, Volapük äbinon fon volapükas votik; visü plöp püka obsik, 
mens eprimons ad mekön volapükis votik: aniks eplöpons, aniks eneplöpons, 
ab aliks älanons kodü Volapük ed älabons zeili ot, sevabo: ad balön menis 
valöpo in vol dub pük bal, kel epladulon ai diali bal. 


Sekü atos, kanobs gido pleidön dö Volapük. Neai oglömobs benedis, 
kelis eblinon menes. Ab menef no ai ävilon zepön yufi at. Mödikans ya 
eglömons lölöfiko Volapüki; anikans igo nofons oni, e steifülons ad 
nemödükön fluni ona veütik da vol. 


Binobs limans danöfik Volapükafamüla. Pösodiko, etuvob voli nulik 
bevü flens alsotik kodü on. Tü Kritid, tim püda, freda e plüda, vip oba binon, 
das valans odigidons levemo divi pükik at, kel eblinon, e kel fövon ad blinön 
nunis freda gretik menefe valöpo. 


Valikosi Gudikün_Oles ed Olikanes 
A 

VI. De gratiis carceris 


O solitudo carceris! 
En, quot me donis ditas nunc! 


Propior Deus videtur hic, 
Quam in ipsis templis alias. 


Hic versor cum coelestibus, 
Ut nusquam cum mortalibus. 


Veterum dierum haud immemor, 
Loquor sanctis cum cordibus, 


Hymnos, psalmos et cantica 
Hic pango cum laetitia. 


Altae fluunt sententiae 
E fonte elati pectoris. 


O solitudo carceris! 
En, quot me donis ditas nunc! 


VI. Dö benäd fanäböpa 


O soelöf fanäböpa! 
Ekö dub givots liomödik nu 
liegükol obi! 


God is mödiküno nilikum jinom, 
ka igo in tems votöpiko. 


Is träitob ko silibelödans, 
äsä neai ko deadöfans. 


No glänöl delis vönik, 
pükob ko lads saludik. 


Hümis, psamis, lidis, 
is fredo datikob. 


Geilo flumons spikeds 
tovöls se blötafon. 


O soelöf fanäböpa! 
Ekö dub givots liomödik nu 
liegükol obi! 


STUNIDOT KRITIDAZÄLA 


Vilagans bäldik sagons, das nif no ofalon tü Kritid atyelo. Del bü 
Kritidasoar binon glumidik, ab dü neit, ekö votafomam magivik; nif vo falon 
e tegon felis äs folgulem neleigik. 


Tü göd Kritidasoara golobs plödio ad bumön nifamani pö solam, tän, 
pos fidäd, ramenobs peinabimi e liägatuigis de farmadom. Su lomioveg, 
primos dönu ad nifön. Poso kanitobs Kritidalidis plö üg, tän zü vilag lölik. 
Mens maifükons domayanis okas e lofons obes bastetilis svidik vönaoloveik 
äsi drinedis hitik. 

VII. Sanctis de captivis 


Dö fanäbs saludik 





Quantopere es sacrata tu, 
O solitudo carceris! 


Petrus Paulusque: nonne erat 
Uterque in vinculis 


Quorum successor: nonne erat 
Johannes quondam in carcere? 


Et Marcus, vinctus funibus, 
Ascendit regna coelitum. 
Male et constrictus vinculis, 


Gabinus ivit ad Deum. 


Et Pamphilus et Agatha . . . 
Sacrabant dura vincula. 


Sanctorum, ehem! tot particeps, 
Laetabor in custodia ! 


Liomödo pasaludikol, 
o soelöf fanäböpa! 


Petrus e Paulos: no-li ebinoms 
bofiks seimna in jänäds? 


Posan olik: no-li ebinom 
Johannes seimna in fanäböp? 


E Marcus, petanädöl dub jänäds, 
äxänom lü regän silibelödanas. 
Igo Gabinus, pamütom fa jänäds, 


ägolom lü God. 


E Pamphilus ed Agatha, 
äsaludükons jänädis düfik. 


Kompenöl saludanis somödik, 
ofredob in fanäböp! 


So binosös ! 


Lätiko bed vamik benogetedon alani, ab no büä elägobs stogis futü bed ed 


elülogedobs lätikna lü nif. 


Kritidazäl sinifon lükömi flenas, balans pos votikans, filöpi lelitik e 
fidedi hitik, tän slifavabobs donio ve lubels e sketobs su lulak peflodöl vilaga, 
du alan lenlabon hätis e särvigastofädis vielikis, e yäkis nulik. E pödaglun 


valikosa binon glüg vilaga. 


Binos Kritidazäl nifik memidovik, sodas dü yels okömöl kanoy i konön 
ciles atosi, leigoäs bäldikans timü et äbepenons yelis epasetiköl obes. 

BAISENÄL LÖLÖFIK 
fa Frank Roger 





Golölo mu nevifiko da legad, hiel Frederick ämurom biedäliko: 
„Tü del semik lögs oba odofälons obi, e no plu okanob juitön spatili oba 
aldeliki.” 


Estopom dü timüls ömik ed elemufükom kapi. Tik somik 
äliedükon omi, bi atos ösinifon, das no plu ölogom fleni bäldik oma, hiel 
Bruce, e somikos öbinon nebuäd gretik. Äjuitom telspikotis ko flen 
oma levemo. Dels no binonsöv sufäloviks nen ons. 


Kälöfiko efövom spati oka, no nen fikuls. Älogedom föfio lü 
kopafomi, kel äseadon su bam. Äbinom-la-li bäldan Bruce? Ägolom 
vifikumo. Tefü bäldot oka äsi stad lögas oka, ämutoy prüdön lo notod 
somik. 


Nilikölo, äkanom logön anu, das jenöfo äbinom el Bruce it. Id 
el Bruce äkanom logön fleni oka, to logamafäg pemiedüköl oka, bi 
äprimom ad vinegön ed ävokedom: Gids, o Fred! Blesir kion ad 
logön oli dönu!” 


El Frederick äbinom nennatemik dub töbid, ed äbinom mu 
kotenik ad seidön oki su bam. Istebedom jüs äkanom natemön 
nomiko, ed äsagom: 


„Ven spatob aldeliko, binos klülik, das no plu binob yunan.” 


El Bruce änutom sio. „No binol soelan, kel labol säkädis. 
Mutob koefön, das no kanob jäfikön me dins kaenik. Vo hetob 
büdömis alsotik fagoseatik kobü knopils onas. No kanob logön 
sümbolis su ons, e mutob ai nämükön tonodi. Daut obik blamof 
liiamafägi oba.” 


„Memob nog timi, kü ärönob dü düp bal aldeliko,” äfövom el 
Frederick. „igo da rein, igo ven äkoldikos. Äbinob ga saunik! 
Esagob-li ole, das On yunöf oba ävilob binön latletan? Ön mod at 
äspelob ad getön fami e moni mödik. Ab tikamagot somik no äpliton 
palis oba; ävilons, das ötuvob cali gudik.” 

„Gudö!” ägespikom el Bruce. „Obo, memob televidömis e 
radionis büik. No älabons büdömis fagoseatik. Ämutoy lüvön 
kovenastuli ad pedön knopis gretik su parat it. Neai äbinos säkäd pro 
ob. Ab anu valikos dalabon büdömi fagoseatik. Anu dabinons dins 
nulik so mödiks: nünöms, telefons polovik; no kanob gebön onis - 
buükob ad nelabön dinis somik.” 


„Fatül oba ävilom, das övedob bukädanolavan. Ekö cal gudik, 
äsagom. Oneodoy ai bukädanolavanis. No ätaom ta rönil, ab no 
äkanom dasumön rönili as karieri calik. No äbinon vob fefik, äsif no 
ökanoy kosidön as latletan. Pals obik äbinons boso smalaladäliks, ab 
äbitons somo ad frutid oba. Ävilons, das cal oba öbinon sefik ad 
kosididön famüli. Nu, ced siämöfik, no-li? 


El Bruce änutom. „Telefons polovik et maleditik binons dins 
negudikün, kelis ai elogob. Daut obik äjonof obe okiki. Töbo äkanob 
logön knopis ota. Semikna loegob ofi klavön me on nen spikön u lilön. 
Binon-li somikos vo telefon-li? Ed ekö paratül votik ko kapakosädöms, 
keli posson obik polom ai. Lio nemoy-li oni? Eglömob. Mem oba no 
binon gudik. E lilamafäg oba! Esagob-li ole, das lilamafäg oba no 
binon leigo gudik äs büo?” 


SI" äsiom el Frederick. „Nu no efe sagob, das bukädanolav 
no äbinon cal gudik. Vo no blamob palis obik, das esleifons obi lüodü 
calat. Ägetob mesedi gudik, ed ai äkanob kosididön famüli obik. Ye 
ai ävilob rönön ä rönilön.” 


Suemob oli gudiko. No kanoy stöpön progedi, ab neai oloegol 
obi gebön bali polovikas telefonas. Buükob telefoni nomik, do mutob 
koefön, das semikna no gudiko lilob lüspikani oba. Balido äcedob, das 
telefon it no gudiko äjäfidon, ab poso isagoy obe, das lilamafäg oba 
äbinon dumik. Ya esagob-li osi ole?” El Frederick ämeditom boso. 
„No, ab niludob, das bäldikobs, ol ed ob, ai plu.” 


W Dü timül, küpäl ela Frederick äjäfikon me meibs delas moik. 
Äkanom lielön spikön eli Bruce in pödaglun nen lilön kuratiko uti, keli 
äsagom. Sekömölo se drimäl oka, äsagom: 


„Anu tim ekömon ad mogolön, o Bruce.” 

„Id ob ogolob lomio, o Fred.” 
So - jü odel !” 
„Jü odel !” 


Bofikans omas älöädoms, älemufükoms ode nami, ed 
ämogoloms. 


„Telspikotis at juitob vemo,” ätikom el Frederick mogolölo. 
„Bäldan gudöfik Bruce, om ed ob, labobs lifayelis ot, ibo i baisenäli 
lölöfik. Binobs menäda ot, kel nepubon pianiko. Sötobs löfilön timülis 
at dulù ons. Ün del semik, balan obas obinobs mo, täno votikan 
obinom soelik: ün tim et omutoy bitön ma pötam gudikün.” 


Ab äsenälom, das el Bruce no ai äkompenom lölöfiko ko 
telspikot. Ba äbinom-la boso neküpälik, ba liilamafäg oma no äbinon-la 
äs büo, igo ven neai imäniotom osi - u ya imäniotom-li osi? 


Gegolölo lü klinig privatik ätikom: „If oos oba dälons osi, 
ogekömob odelo.” Ya äbüologom telspikoti votik ko flen oka. „Nu, 
nem omik - kis binon-li? No veüùtos - omemob nemi sosus ologob 
omi dönu.” 


El Bruce äbinom flen gudikün oma. Sötoms koboblibön. 
Baisenäl lölöfik somik äbinon maged nesuvik. 


CA A n n a R A A 
PRON VOLAPÜKA 


Volapük pespiköl dalabon jöni patik. Bi no laboy pöti ad lielön 
spikön püki, jön vödas pespiköl mödiküno peperon. Bi kazet falon 
valemo sui silab lätik, pük geton dubo ritmuti mu föfüköli. Sekü atos, 
pron verätik binon zesüdikum, voto vobedi, samo, poedotas onepubon. 


In Gramat Volapüka, hiel Arie de Jong ekleilükom nomis tefü 
pron püka. Xamolsös, begö! sökölosi: 


XII:99 2008 


Lekazet binon vetik; näikazet binon leitik. Liunil dis 
vokal pladulon näikazeti, e kazet pepenöl pladulon lekazeti. 


In Volapükavöds plusilabik — lindifos, va vöds at binons sio u no 
koboädavöds — kazet, mögädo: lekazet, binon ai su finasilab. 
Samo : kanitán, spiköfáv, sikomór. 


Vokats tel u kil näi ods papronon soelo. Samo : rein = re-in, 
baiäd = ba-i-äd. 


In defomamavöds me foyümot pedefomöls, näikazet binon 
kösömiko su foyümot ad lelogädükön plu sinifi vöda. Samo in vöd: 
nekotén, lekazet binon su finasilab: -ten, e näikazet su silab 
foyümotik: ne-. In vöd: fäimasonön, lekazet binon su finasilab: 
-nön, e näikazet su silab `i’ foyümota: fäi-. 


Tefü geb näikazeta in koboyümavöds, distidoy jenetis tel, efe va 
lim balid koboyümavöda peyümon len lim sököl me yümatonat: -a- ud 
-i- uno. Üf lim bald no peyümon me yümatonat, näikazet binon su 
silab lätik lima at. Samo: tumyelík, tavenenmedín. Üf ye lim bald 
peyümon me yümaton somik, näikazet binon su silab fo yümatonat at. 
Samo: vienasplodül, neitabonät, Nolüdapoveán. 


Vokats papronons ön mod bal. Vokat alik diston so kleiliko de 
votiks, das brefed u tened vokatas at no odämükons lelilovi vödas, bisä 
te demoy proni verätik onas. Födü lelilov, digädos komandi ad sagön 
no tu vifiko vödis, demön kazeti verätik, pronön kuratiko tonatis valik, 
beiädön tonati nonik e vitön tenedi vokatas. Ekö sams tel ad jonön 
proni verätik: 


Búk gedík licinón vönaó. Generál-Maredál de Meróp 


Löpió efalón donaó Lebüdís ägivóm ga nen rop. 
Suí kápakusén. Plüt ba - i - ädó 
Ag! ekö dólisén ! Ekondötóm so; 


Ekömón kápifláp löpaó. Lefödí egetóm nu lü trop. 

DIV REGA SALOMON (12) 


Pasetikons be dels fovik tel, 
ed cht oms su lägots skapik 
geilabelema. Balido äsufoms 


- anu flodi gét, Hiel y 
sufom lekoldi. 











Binom bildan Don José, 
Igo lo dead 


El Jim dremom levemo. Tuts 
omik noidülons, Tän süpo seil 


deen, 











